CELEX: 62014TA0700
Language: el
Date: 2017-01-26 00:00:00
Title: Υπόθεση T-700/14: Απόφαση του Γενικού Δικαστηρίου της 26ης Ιανουαρίου 2016 — TV1 κατά Επιτροπής (Δημόσιες συμβάσεις υπηρεσιών — Διαδικασία υποβολής προσφορών — Ενοποιημένες υπηρεσίες οπτικοακουστικής παραγωγής, διάδοσης και αρχειοθέτησης — Απόρριψη της προσφοράς διαγωνιζομένου — Σύναψη σύμβασης με άλλο διαγωνιζόμενο — Ασυνήθιστα χαμηλή προσφορά — Υποχρέωση αναζήτησης διευκρινίσεων — Υποχρέωση αιτιολόγησης — Διαφάνεια — Ίση μεταχείριση και απαγόρευση των δυσμενών διακρίσεων — Προδήλως εσφαλμένη εκτίμηση)

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/19
            
         Απόφαση του Γενικού Δικαστηρίου της 26ης Ιανουαρίου 2016 — TV1 κατά Επιτροπής
   (Υπόθεση T-700/14) (1)
   
   ((Δημόσιες συμβάσεις υπηρεσιών - Διαδικασία υποβολής προσφορών - Ενοποιημένες υπηρεσίες οπτικοακουστικής παραγωγής, διάδοσης και αρχειοθέτησης - Απόρριψη της προσφοράς διαγωνιζομένου - Σύναψη σύμβασης με άλλο διαγωνιζόμενο - Ασυνήθιστα χαμηλή προσφορά - Υποχρέωση αναζήτησης διευκρινίσεων - Υποχρέωση αιτιολόγησης - Διαφάνεια - Ίση μεταχείριση και απαγόρευση των δυσμενών διακρίσεων - Προδήλως εσφαλμένη εκτίμηση))
   (2017/C 078/25)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: TV1 GmbH (Unterföhring, Γερμανία) (εκπρόσωποι: C. Scherer-Leydecker, J. Mey και A. Rausch, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς F. Moro και M. Noll Ehlers, στη συνέχεια F. Moro και T. Maxian Rusche και τέλος T. Maxian Rusche και Α. Κατσιμέρου)
   
      Αντικείμενο
   
   Αίτημα βάσει του άρθρου 263 ΣΛΕΕ για την ακύρωση της απόφασης της Επιτροπής να απορρίψει την προσφορά της προσφεύγουσας για την παρτίδα αρ. IV, με τίτλο «Μετάδοση συνεχούς ροής, συμπίεση, φιλοξενία και μετάδοση περιεχομένου», στο πλαίσιο προκηρύξεως διαγωνισμού με αριθμό PO/2014-03/A4 και αντικείμενο «[ενοποιημένες] υπηρεσίες οπτικοακουστικής παραγωγής, διάδοσης και αρχειοθέτησης», της απόφασης με την οποία η Επιτροπή ανέθεσε τη συγκεκριμένη παρτίδα στον επιλεγέντα διαγωνιζόμενο και της σύμβασης παροχής υπηρεσιών που σύναψε η Επιτροπή με τον εν λόγω διαγωνιζόμενο.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η TV1 GmbH καταδικάζεται στα δικαστικά έξοδα.
            
         
      (1)  EE C 409 της 17.11.2014.